stanford-oval/wikipedia huggingface dataset:
Tomskin valtionyliopisto

Yliopiston päärakennus vuonna 2004
Tomskin valtionyliopisto (ven. Томский государственный университет, Tomski gosudarstvennyi universitet) on Siperian Tomskissa sijaitseva suuri yliopisto.  Se on Siperian vanhin yliopisto, joka aloitti toimintansa  1888, aluksi lääketieteen alalla.
Yliopistossa on 22 tiedekuntaa tai instituuttia sekä haaraosastoja neljällä muulla paikkakunnalla. Siellä opiskelee noin 23 000 opiskelijaa.  Yliopistolle on Venäjällä myönnetty sekä kansallisen tutkimusyliopiston että johtavan yliopiston status.
Aiheesta muualla

Yliopiston sivusto  (venäjäksi)(englanniksi)
Wikimedia Commonsissa on kuvia tai muita tiedostoja aiheesta .
Time Further Out

| Time Further Out The Dave Brubeck Quartet |
| --- | --- | --- |

Studioalbumin tiedot
 Äänitetty : 3. toukokuuta 1961
 Julkaistu: marraskuu 1961
 Tuottaja(t): Teo Macero
 Tyylilaji: jazz (cool jazz, West Coast -jazz)
 Kesto: 47.06
 Levy-yhtiö: Columbia
The Dave Brubeck Quartetin muut studioalbumit
| Near-Myth 1961 | Time Further Out 1961 | Brandenburg Gate: Revisited 1961 |
Time Further Out (albumin kansikuvassa nimellä Miro Reflections) on yhdysvaltalaisen jazzyhtyeen The Dave Brubeck Quartetin studioalbumi, jonka Columbia Records julkaisi marraskuussa 1961.
Albumilla on tunnetumpia The Dave Brubeck Quartetin kappaleita, kuten ”It’s a Raggy Waltz” ja ”Unsquare Dance”. Kappaleet vaihtelevat 5/4-tahtilajista 9/8-tahtilajiin.
Kappaleet

Lähde:
Kaikki kappaleet säv. ja san. Dave Brubeck.
It’s a Raggy Waltz – 5.12
Bluette – 5.21
Charles Matthew Hallelujah – 2.52
Far More Blue – 4.38
Far More Drums – 4.00
Maori Blues – 3.54
Unsquare Dance – 2.00
Bru’s Boogie Woogie – 2.28
Blue Shadows in the Street – 6.35
Kappaleet > Vuoden 1996 CD-uudelleenjulkaisun bonuskappaleet

Slow and Easy (A.K.A. Lawless Mike) – 3.29
It’s a Raggy Waltz  (nauhoitettu Carnegie Hallilla vuonna 1963) – 6.37
Kokoonpano

Lähde:
Dave Brubeck – piano
Paul Desmond – alttosaksofoni
Eugene Wright – kontrabasso
Joe Morello – rummut
Arvostelut

AllMusic:
Tohoru Masamune

| Tohoru Masamune |
| --- | --- |

Henkilötiedot
Syntynyt: Madison, Wisconsin, Yhdysvallat
Näyttelijä
Aktiivisena:  1990–
Merkittävät roolit:  Silppuri (Teenage Mutant Ninja Turtles)
Aiheesta muualla
IMDb 
Tohoru Masamune (s. Madison, Wisconsin, Yhdysvallat) on kanadalais-japanilainen näyttelijä. Hän on esiintynyt muun muassa elokuvissa Teenage Mutant Ninja Turtles  ja Inception sekä televisiosarjoissa Heroes ja Solo: The Series.
Varhaiselämä

Masamune syntyi japanilaisille vanhemmille Madisonissa, Wisconsinissa. Hän muutti perheensä kanssa Edmontoniin, Kanadaan. Sittemmin he muuttivat Newtoniin, Bostonin esikaupunkiin. Masamune opiskeli MIT-korkeakoulussa insinööriksi, minkä jälkeen hän siirtyi opiskelemaan teatteria San Franciscoon. Hän opiskeli myös japanilaista klassista teatteria.
Ura

Masamune aloitti uransa elokuvien ja televisiosarjojen parissa 1990-luvulla. Hän esiintyi pitkälti sivurooleissa ja alkoi tekemään myös satunnaisesti äänirooleja 2000-luvulta lähtien niin elokuviin, kuin animaatioihin ja videopeleihin, kuten Jackie Chan seikkailee, Geishan muistelmat ja Tom Clancy’s H.A.W.X. Masamunella oli muutaman jakson verran kestänyt vieraileva rooli Heroes-televisiosarjassa vuosina 2006 ja 2007. Sittemmin 2010-luvulla Masamune teki rooleja hieman isomman budjetin omaaviin elokuviin, kuten Inception. Lisäksi hän oli pidempiaikainen rooli internetsarjassa SOLO – The Series ja hän vieraili kahden jakson verran Tunteita ja tuoksuja -saippuasarjassa. Vuonna 2014 Masamune esiintyi Silppurin roolissa Teenage Mutant Ninja Turtles -elokuvassa. Hän on kertonut saaneensa roolin ilman koe-esiintymistä.
Muuta

Masamune harrastaa vapaa-ajallaan jääkiekkoa, haavipalloa, golfia ja laskettelua. Hän on myös harjoitellut hieman aikidoa ja potkunyrkkeilyä.
Tomppabeats

| Tomi Lahtinen |
| --- | --- |

Henkilötiedot
Koko nimi:  Tomi Lahtinen
Syntynyt: 1997
Ammatti:  tuottaja
Muusikko
Taiteilijanimi:  tomppabeats, casshiss, monotonisuus 
Laulukielet:  englanti
Aktiivisena:  2013–2022
Tyylilajit:  instrumental hip-hop, lo-fi, elektroninen musiikki
Soittimet:  sampleri, syntetisaattori, rumpukone
Levy-yhtiöt:  omakustanne
  [ Muokkaa Wikidatassa ] [ ohje ]  
Tomi Lahtinen tai Tomppabeats on helsinkiläinen hip-hop tuottaja, joka on tuottanut vuodesta 2013 asti hip-hop ja lo-fi musiikkia. Lahtinen on ottanut vaikutteita musiikkiinsa J Dillalta, Nujabesilta, Madlibilta, Flying Lotusilta ja Black Moth Super Rainbowilta.
Diskografia

Albumit
Harbor LP (2015)
Arcade (2017)
EP - levyt
Summer Festival (2015)
Tyttö EP (2015)
Oldies and Throwaways (2016)
Summer Lover EP (2016)
Habits (2022)
Kokoelma - levyt
Discography (2015)
Discography 2016 (2016)
Aiheesta muualla

Bandcamp: Tomppabeats (englanniksi)
Tournus

| Tournus |
| --- | --- |

 vaakuna
 Tournus
 Koordinaatit: 46°33′50″N, 4°54′33″E 
Valtio:  Ranska
Alue:  Bourgogne-Franche-Comté
Departementti:  Saône-et-Loire
Arrondissementti:  Mâcon
Pinta-ala:  
 – Kokonaispinta-ala:  14,6 km²
Väkiluku (2018):  5 524 
 – Väestötiheys:  377 as./km²
Kunnan numero:  71543
 
 Kunnan kotisivut 
Infobox OKVirheellinen NIMI-arvo: 
Tournus on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee Saônejoen varrella, noin 31 kilometriä Mâconin kaupungista pohjoiseen.
Luostarikirkon julkisivu
Vuonna 175 kunnan nykyisellä paikalla oli roomalaisten linnoitettu leiri nimeltä Trenorchium. Kristitty Valerianus saapui leiriin vuonna 177 levittämään kristinuskoa. Pyhä Valerianus mestattiin leirillä vuonna 178 tai 179, ja hänestä tuli yksi ensimmäisistä Burgundin marttyyreista. Mestauspaikalle tehtiin hauta, ja kun paikalle kehittyi 500-luvulta lähtien luostari, niin luostarikirkon krypta tehtiin haudan paikalle. Luostarin elpyminen alkoi noin vuonna 875, kun Noirmoutierin munkit saapuivat mukanaan Pyhän Philibert Jumiegeslaisen pyhäinjäännökset. Näin kirkossa oli kahden pyhimyksen pyhäinjäännökset. 900-luvulla unkarilaiset hyökkäsivät kaupunkiin ja tuhosivat luostarin ja sen kirkon. Uusi romaaninen Saint-Philibert de Tournus’n luostarin kirkko rakennettiin 1000- ja 1100-luvuilla, ja se on Ranskan merkittävimpiä romaanisia rakennuksia.
Aiheesta muualla

Kuvia tai muita tiedostoja aiheesta Tournus Wikimedia Commonsissa
Tohtori Demonicus

| Tohtori Demonicus |
| --- | --- |
 Tohtori Demonicus
Luoja(t):  Doug Moench & Tom Sutton
Kustantamo:  Marvel
Ensiesiintyminen:  Godzilla #4 (joulukuu 1977)
Henkilötiedot
Oikea nimi:  Douglas Birely
Status:  Aktiivinen
Voimat:  Nero
Tohtori Demonicus, oikealta nimeltään Douglas Birely on Marvel-kustantamon sarjakuvissa esiintyvä superroisto. Hahmo esiintyi ensimmäisen kerran Godzilla -lehden neljännessä numerossa. Hahmon loivat Doug Moench ja Tom Sutton.
Historia

Douglas Birely oli genetiikkaa tutkiva tiedemies, jonka erikoisalaa olivat erilaiset mutaatiot. Hän työskenteli yksityisessä tutkimuslaitoksessa Kaliforniassa ja kiinnostui suuresti ihmisistä, jotka olivat saaneet yliluonnollisia voimia säteilyn kautta (kuten Hulk). Birely pyysikin työnantajansa lupaa altistaakseen itsensä radioaktiiviselle säteilylle, mutta tästä kieltäydyttiin jyrkästi. Kiellosta huolimatta Birely lavasti laboratorio-onnettomuuden jonka aikana hänen kehonsa altistui kokeelliselle säteilylle. Suureksi hämmästyksekseen Birely ei saanutkaan supervoimia, vaan onnistui ainoastaan tartuttamaan itseensä ihosyövän. Virallisen tutkimuksen yhteydessä selvisi myöhemmin Birelyn teon olleen tahallinen ja hänet erotettiin yhtiön palveluksesta.
Työttömänä Birely sai tietää hyvin radioaktiivisesta meteorista, joka oli pudonnut maapallolle lähellä Aleuttien saaristoa. Birely osti säästöillään veneen ja matkusti saarelle kaivamaan meteorin ylös maasta. Birely kutsui kiveä nimellä Elämänkivi. Löydöksensä pienen osan Birely myi Japaniin suuresta summasta rahaa ja perusti oman tutkimuslaboratorion. Kokeidensa avulla Birelyn onnistui luomaan eläimistä ihmismäisiä hirviöitä, kuten Batragonin, lepakkomaisen olennon.
Ihosyöpä kuitenkin tuhosi Birelyn kehoa ja hän kehitti itselleen suojaavan asun, joka piti syövän kurissa. Samalla Birely alkoi kutsua itseään Tohtori Demonicukseksi. Pian hän palkkasi itselleen pienen armeijan palkkasotureista ja rikollisista ja alisti joukkion avulla valtaansa tukikohtansa lähellä asuneen eskimoheimon. Tohtori Demonicus pakotti eskimot orjatyöhön ja loi heidän avullaan kuljetusaluksen Elämänkivelle. Hänen luomansa hirviöt tarvitsivat Elämänkiven energiaa pitääkseen itsensä hengissä ja aluksensa avulla Demonicus saattoi laajentaa hirviöiden toimintasädettä. Tohtori Demonicus suunnitteli käyttävänsä hirviöitään maapallon tuhoamiseen ja ryöstelyyn.
Demonicuksen epäonneksi YPKVV sai tietää tämän suunnitelmista jäljittäessään toista mutatoitunutta hirviötä, Godzillaa. Godzillan taistellessa Demonicuksen luomuksia vastaan, YPKVV:n joukot pelastivat eskimot vankeudesta ja vangitsi Demonicuksen joukot. Gabriel Jones, YPKVV:n yksi parhaimmista agenteista vangitsi Demonicuksen, mutta superroisto pakeni ennen kuin hänet saatiin tuomiolle. Avun Demonicus sai avaruusrotu myndailta, jotka varustivat Demonicuksen valtavalla satelliitilla, josta käsin Demonicus saattoi jatkaa kokeitaan. Myöhemmin YPKVV tuhosi tämänkin satelliitin.
Elektron järjestäessä Lautta-nimisen superrikollisille varatun vankilan tuhoutumisen ja tätä myötä massiivisen joukkopaon, oli Tohtori Demonicus yksi paenneista vangeista. Hänen tiedetään olevan osallisena mysteerisen Huppu-nimisen superroiston organisoimaa rikollisjärjestöä. Demonicuksen rooli järjestössä on tosin tuntematon.
Voimat ja varusteet

Tohtori Demonicus ei omaa yliluonnollisia voimia. Hän omaa ikäisensä, säännöllisesti treenavan miehen fyysiset voimat. On kuitenkin huomionarvoista muistaa, että Demonicuksen ihosyöpä alentaa hänen fysiikkaansa huomattavasti.
Hänen todellinen voimansa on hänen nerokas mielensä, jota hän hyödyntää geneettisissä tutkimuksissaan. Tällä alalla hän ei kuitenkaan ole yhtä nerokas kuin Suuri Kehittäjä tai Arnim Zola.
Aiheesta muualla

Doctor Marvunapp-sivuston osuus Tohtori Demonicuksesta (englanniksi)
Marvel Directory-sivuston osuus Tohtori Demonicuksesta (englanniksi)
Tuomas Kuisma

Tuomas Kuisma (1809–1884) oli suomalainen maanviljelijä ja valtiopäivämies.
Kuisma  oli maanviljelijä Korpilahden kylässä, joka muun muassa teki aloitteen Antrean ensimmäisen kunnallisen kansakoulun perustamisesta. Kuisma oli talonpoikaissäädyssä Jääsken tuomiokunnan edustaja valtiopäivillä 1872 ja 1877–1878. Hän oli molemmilla kerroilla säädyn ikäpuhemies. Kansanedustaja Pietari Kuisma oli Tuomas Kuisman poika.
Tomskin kuvernementti

| Tomskin kuvernementti Томскаяая губерния |
| --- | --- |

 Vaakuna
 Tomskin kuvernementin Venäjän keisarikunnan kartalla 1914.
Valtio:   Venäjä
Perustettu:  26.2.1804
Lakkautettu:  25.5.1925
Hallinto:  
 – hallinnollinen keskus:  Tomsk
 – suurin kaupunki:  Tomsk (52 210 as., vuonna 1897)
Pinta-ala  (744 576,7 neliövirstaa (1897)):  847 374,6 km²
Väkiluku (1897):  1 927 679
Kielet:  venäjä
Tomskin kuvernementti (ven. То́мская губе́рния, Tomskaja gubernija) oli Venäjän keisarikunnan kuvernementti Länsi-Siperiassa. Kuvernementtia ympäröivät kaakossa Kiinan keisarikunta ja Venäjällä Jeniseiskin ja Tobolskin kuvernementit ja Semipalatinskin oblasti.
Tomskin kuvernementti perustettiin vuonna 1804. Kuvernementin pääkaupunki ja suurin kaupunki oli Tomsk. Kuvernementti oli vuoinna 1897 jaettu seitsemään piirikuntaan (okrug), joiden keskukset olivat Barnaul, Bijsk, Zmeinogorsk, Kainsk, Kuznetsk, Mariinsk ja Tomsk.
Kuvernementti oli nykyistä Tomskin aluetta laajempi ja käsitti sen lisäksi osapuilleen nykyiset Kemerovon ja Novosibirskin alueet, Altain aluepiirin ja Altain tasavallan sekä osia Itä-Kazakstanin alueesta. Kuvernementin  alue pieneni useaan otteeseen 1910- ja 1920-luvuilla. Kuvernementti lakkautettiin 25. toukokuuta 1925. Tällöin jäljellä olleesta kuvernementistä tehtiin Neuvostoliitossa vuonna 1925 Tomskin piirikunta, osa Siperian aluepiiriä.
Kielellis-etniseltä koostumukseltaan kuvernementin asukkaat jakautuivat seuraavasti (1897):
venäläiset 86,0 %, ukrainalaiset 5,2 %, tataarit 4,9 %, kazahit 1,3 % ja mordvalaiset 0,8 %. Muut kieliryhmät olivat näitä pienempiä.
Aiheesta muualla

Kuvia tai muita tiedostoja aiheesta Tomskin kuvernementti Wikimedia Commonsissa
Entsiklopedija Brokgauza i Jefrona: Tomskaja gubernija (venäjäksi)
Gubernii Rossijskoi imperii. Istorija i rukovoditeli. 1708–1917 (pdf) (Venäjän keisarikunnan kuvernementit (1708-1917) -kokoelmateos pdf-muodossa, 535 sivua)  2003. Transneft-yhtiön rahoittama Runivers-hanke eli "Venäjä alkuperäisteoksien kautta" (Россия в подлиннике), runivers.ru. Viitattu 28.7.2014. (venäjäksi)
АДМИНИСТРАТИВНО-ТЕРРИТОРИАЛЬНОГО ДЕЛЕНИЕ ТОМСКОЙ ГУБЕРНИИ - ТОМСКОЙ ОБЛАСТИ (1604-1997 гг.) (Arkistoitu – Internet Archive) (venäjäksi)
Timanfaya

Timanfayan kansallispuisto (vihreä alue)
| --- | --- |
Sijainti:  Lanzarote, Espanja
Pinta-ala:  51,07 km²
| --- | --- |
Nimi alkuperäiskielellä:  Parque nacional de Timanfaya 
Tyyppi:  Kansallispuisto, Espanjan kansallispuisto 
Perustettu:  1974
Kävijämäärä:  1 748 149  (2007) 
Hallinto:  Gobierno de Canarias (d) (käännä suomeksi), Espanjan hallitus (en) 
muokkaa - muokkaa wikitekstiä - muokkaa Wikidataa
Timanfayan kansallispuisto on kansallispuisto Lanzaroten saaren lounaisosassa, puoliksi Tinajon ja puoliksi Yaizan kunnassa. Maisemaa hallitsevat laavakivilohkareet, ja vihreää kasvillisuutta on niukalti.
Timanfaya on perustettu vuonna 1974. Sen pinta-ala on 5107 hehtaaria.  Timanfayassa vierailee vuosittain noin 1,5 miljoonaa matkailijaa.
Historia

Timanfayan alue on syntynyt tulivuoren purkauksista. Ensimmäinen, pitempi purkausjakso kesti kuusi vuotta (1730–1736). Jälkimmäinen purkaus tapahtui vuonna 1824.
Vuoden 1824 purkauksessa syntyi kolme uutta tulivuoren huippua: Tao, Tingüatón ja El Chinero.
Kuvagalleria

Näkymä Timanfayasta
Charco de los Ciclos
Timanfaya
Timanfaya
Eläimistö

Alueen karuudesta huolimatta siellä on tavattu noin 200 eläinlajia, joista noin puolet on selkärangattomia. Puiston alueella pesii kaksikymmentä lintulajia. Merilinnut kuten madeirankeiju ja  keltanokkaliitäjän alalaji borealis ovat löytäneet puiston rannoilta rauhallisen pesimäpaikan. Puistossa tavataan myös kääpiöliitäjiä ja tyrskyliitäjiä, mutta niiden lukumäärä on pienempi kuin kahden ensinmainitun lajin. Nisäkäslajeja on kuusi: välimerensiili, kotoperäinen päästäislaji ja neljä jyrsijää.
Opastuskeskus

Timanfayan alueella on opastuskeskus, jonne pääsee ilmaiseksi. Näyttelyssä esitellään tulivuoren syntyä ja Lanzaroten luontoa.
Alueella on myös maksullinen keskus Montañas de Fuego, jossa on kansallispuiston ainoa ravintola.
Aiheesta muualla

Kuvia tai muita tiedostoja aiheesta Timanfaya Wikimedia Commonsissa
Tournemire (Cantal)

Tournemire
Tournemire on kunta Ranskan Auvergne-Rhône-Alpesin alueella Cantalin departementissa Doire-joen laaksossa. Sen asukasluku vuonna 2014 oli 126.
Tournemire kuuluu Saint-Cerninin kantoniin Aurillacin arrondissementissa. Naapurikuntia ovat pohjoisessa Saint-Projet-de-Salers, kaakossa Girgols ja lännessä Saint-Cernin. Departementin pääkaupunki Aurillac sijaitsee noin 25 kilometriä Tournemirestä etelään. Suurempia kaupunkeja ovat luoteessa Limoges ja koillisessa Clermont-Ferrand, joihin molempiin on runsaan kahden tunnin ajomatka.
Tournemire on kauneimpien ranskalaiskylien järjestön Les Plus Beaux Villages de France jäsen. Puolen tunnin ajomatkan päässä pohjoisessa on toinen järjestön jäsenkylä, Salers.
Aiheesta muualla

Kuvia tai muita tiedostoja aiheesta Tournemire (Cantal) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Tournemire (Cantal)
Käännös suomeksi
Tuomas Kurttila

Tuomas Paavo Kurttila (s. 3. syyskuuta 1978 Oulu) on suomalainen hallintotieteiden ja teologian maisteri, joka toimi toukokuusta 2014 huhtikuuhun 2019 Suomen lapsiasiavaltuutettuna. Hän oli aiemmin työskennellyt Suomen Vanhempainliiton toiminnanjohtajana sekä opetus- ja kulttuuriministeriössä. Kurttila haki jatkoa lapsiasiavaltuutetun tehtävään, mutta häntä ei siihen esitetty. Kurttila toimii Helsingin ensikoti ry:n toiminnanjohtajana.
Kurttila oli ehdolla eduskuntavaaleissa 2019 Keski-Suomen vaalipiirissä. Hän sai 2912 ääntä ja jäi varalle.
Kurttilan taksinkäyttö herätti syksyllä 2018 huomiota, sillä hän oli käyttänyt kolmessa kuukaudessa taksia 5 000 euron edestä. Oikeusministeriö totesi, että kaikki liittyivät työtehtäviin, mutta tehtävien tarpeellisuuteen ei otettu kantaa.
Toyota Avalon

| Toyota Avalon |
| --- | --- |

Valmistustiedot
Valmistusmaa:   Yhdysvallat
Valmistaja:  Toyota Motor Corporation
Valmistusvuodet:  1994–
Korimalli:  4-ovinen sedan
Luokka:  Full-size car
Toyota Avalon on suurikokoinen henkilöauto, joka on varustettu 3,5 litran V6-bensiinikoneella. Tätä sedania on valmistettu vuodesta 1994 alkaen. Vuonna 2005 sen valmistus siirtyi Australiasta Amerikkaan. Autoa ei ole tyyppihyväksytty Euroopassa, eikä se siten ole rekisteröitävissä uutena EU:n alueella. Autoja on tuotu Suomeen esimerkiksi muuttoautoina. Uutena autoa on myyty esimerkiksi Venäjällä, Australiassa, USA:ssa ja Aasian maissa.
Toyota valmistaa Avalon -mallia Toyota Motor Manufacturing Kentucky -tehtaalla, Kentuckyn osavaltiossa, Yhdysvalloissa.
Sukupolvet

Ensimmäinen sukupolvi
Toinen sukupolvi
Kolmas sukupolvi
Kolmannen sukupolven facelift
Neljäs sukupolvi
Viides sukupolvi
Aiheesta muualla

Kuvia tai muita tiedostoja aiheesta Toyota Avalon Wikimedia Commonsissa
Trevor Taylor

| Trevor Taylor |
| --- | --- |

Henkilötiedot
Kansalaisuus:   brittiläinen
Formula 1 -ura
Aktiivivuodet:  1959, 1961-1964, 1966
Talli(t):  Lotus, BRP, Shannon
Kilpailuja:  29
Maailman­mestaruuksia:  0
Voittoja:  0
Palkintosijoja:  1
Paalupaikkoja:  0
Nopeimpia kierroksia:  0
MM-pisteitä:  8
Ensimmäinen kilpailu:  Britannian GP 1959
Viimeinen kilpailu:  Britannian GP 1966
Trevor Taylor (26. joulukuuta 1936 Sheffield, Iso-Britannia – 27. syyskuuta 2010) oli brittiläinen kilpa-ajaja. Hän muun muassa osallistui 29 Formula 1 -Grand Prix'hin. F1-urallaan hän saavutti yhden palkintosijan (toinen sija Hollannin GP:ssä 1962) ja kahdeksan MM-pistettä. Aika-ajoissa Taylor oli parhaimmillaan kolmas Belgian GP:ssä 1962. Sarjan ohella hän osallistui myös lukuisiin MM-sarjaan kuulumattomiin osakilpailuihin.
Taylor kuoli syyskuussa 2010 syöpään.
Trey Cunningham

| Mitalit | Mitalit | Mitalit |  |
| --- | --- | --- | --- |
|  Trey Cunningham vuonna 2024 |  Trey Cunningham vuonna 2024 |  Trey Cunningham vuonna 2024 |  |
Maa:   Yhdysvallat
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Eugene 2022 | 110 m aidat |  |
Trey Cunningham  (s. 26. elokuuta 1998) on yhdysvaltalainen pika-aitajuoksija, 110 metrin aitajuoksun MM-mitalisti.
Cunningham paransi 60 metrin aitajuoksun alle 20-vuotiaiden sisäratojen maailmanennätystä kahdesti New Yorkissa maaliskuussa 2017 juostuaan ajat 7,45 ja 7,40. Hän sijoittui 110 metrin aitajuoksun Yhdysvaltojen olympiakarsinnoissa neljänneksi 2021. Hän voitti 2022 NCAA:n mestaruuden sisäradoilla 60 metrin aitajuoksussa ennätyksellään 7,38 ja ulkoradoilla 110 metrin aitajuoksussa niin ikään uudella ennätysajallaan 13,00. Yhdysvaltojen-mestaruuskilpailuissa hän sijoittui 110 metrin aitajuoksusa toiseksi. Hän saavutti saman vuoden Eugenen MM-kilpailuissa hopeaa 110 metrin aitajuoksussa ajalla 13,08.
Toyota Alphard

| Toyota Alphard |
| --- | --- |
 Toyota Alphard Pekingissä.
Valmistustiedot
Valmistusmaa:   Japani
Valmistaja:  Toyota Motor Corporation
Valmistusvuodet:  2002–
Korimalli:  4- tai 5-ovinen tila-auto
Luokka:  M-segmentti
Edeltäjä:  Toyota MasterAce
Toyota Alphard on Toyotan valmistama 7- tai 8-paikkainen luksus tila-auto, jota myydään Aasian markkinoilla. Se on kulmikkaasti muotoiltu, ja siksi erittäin tilava.
Ensimmäisen sukupolven Alphardia valmistettiin 2002-2008 ja auto oli saatavilla usealla eri voimalinjalla. Moottorivaihtoehdot olivat 2.4-litrainen 2AZ-FE 4-sylinterinen 16 venttiilinen VVT-i moottori, joka tuotti 158hp. Tämän lisäksi oli 3.0 1MZ-FE moottori 6 sylinterinen 32-venttiilinen quadcam, joka tuotti 220hp. Näitä molempia tekniikoita sai myös nelivedolla, auton muutoin ollessa etuvetoinen. Lisäksi tarjolla oli vielä hybridi-malli, jossa polttomoottorina oli 2.4 2AZ-FE. Hybridissä vetotapa on toteutettu niin, että polttomoottori vetää etupyöriltä ja sähkömoottori tuottaa voimaa takapyörille. Vaihteistona on 2002-2005 malleissa 4-vaihteinen Super ECT-vaihteisto. Facelift-mallissa (2005-2007) vaihteisto vaihtui 5-vaihteiseen versioon.
Toisen sukupolven Alphardia valmistettiin 2008-2015. Pienempi moottori säilyi edelleen 2AZ-FE mallina pienin päivityksin, mutta isompi moottorivaihtoehto uudistui kokonaan 3.5-litraiseen V6 moottoriin 2GR-FE-malliin, jonka teho on 276hp. Vaihteistoina saatavilla olivat 4-vaihteinen automaatti, 6-vaihteinen super ECT sekä 7-vaihteinen CVT-vaihteisto.
Kolmannen sukupolven Alphardin valmistus aloitettiin vuonna 2015 ja on edelleen tuotannossa.
Turvallisuusvarusteina Alphardissa on GOA-korirakenne ja 8 kappaletta SRS-ilmatyynyjä. Keula on muotoiltu niin, että se vahingoittaa mahdollisesti alle jääviä jalankulkijoita mahdollisimman vähän.
Sukupolvet

Ensimmäinen sukupolvi
(2002–2008)
Toinen sukupolvi
(2008–2015)
Kolmas sukupolvi
(2015-)
Aiheesta muualla

Kuvia tai muita tiedostoja aiheesta Toyota Alphard Wikimedia Commonsissa
Treme

| Treme |
| --- | --- |
Tyyli:  Draama 
Luoja(t):  David Simon Eric Overmyer 
Pääosissa:  Khandi Alexander Rob Brown Kim Dickens John Goodman Michiel Huisman Melissa Leo Lucia Micarelli David Morse Clarke Peters Wendell Pierce Jon Seda Steve Zahn 
Alkuperämaa:  Yhdysvallat
Alkuperäiskieli:  englanti
Verkko:  HBO
Esitetty:  11. huhtikuuta 2010 – 29. joulukuuta 2013
Tuotantokausia:  4
Jaksoja:  36
Aiheesta muualla
Virallinen sivusto
IMDb 
Treme on yhdysvaltalainen television draamasarja, joka esitettiin HBO-kanavalla 11. huhtikuuta 2010 – 29. joulukuuta 2013. Sarjaa tehtiin yhteensä 36 jaksoa, ja sen viimeiseksi jäänyt neljäs kausi oli viiden jakson mittainen. Nimi Treme on otettu neworleansilaiselta alueelta, joka on tunnettu musiikistaan. Sarja sijoittuu Hurrikaani Katrinan jälkeiseen New Orleansiin ja kertoo kaupungin asukkaiden pyrkimyksistä saada elämänsä järjestykseen ja kaupunkinsa takaisin kuntoon. Tremen luojat David Simon ja Eric Overmyer tunnetaan parhaiten työstään televisiosarjan Langalla (engl. The Wire) parissa.
Tremen hahmoja ovat muun muassa Wendell Piercen esittämä pasunisti, Kim Dickensin näyttelemä kokki, DJ (Steve Zahn), jazzmuusikko (Rob Brown), asianajaja (Melissa Leo), poliisi (David Morse) ja Mardi Gras -intiaanipäällikkö (Clarke Peters). New Orleansin musiikki on Tremessä hyvin keskeisessä asemassa, ja monet sikäläiset muusikot vierailevat sarjassa. Esimerkiksi Allen Toussaint, Dr. John ja Kermit Ruffins nähdään Tremessä omina itsenään. Klassinen viulisti Lucia Micarelli esittää sarjassa Annie-nimistä muusikkoa.
Time-lehden kriitikko James Poniewozik luonnehti sarjaa kolmen jakson katsomisen jälkeen ”eräänlaiseksi intiimiksi ja irtonaiseksi television indie-elokuvaversioksi, jonka moninaiset tarinat ovat melkein kuin musiikkihetkien yhdistämä antologia.” Yhdysvaltain historian professori Marko Maunula puolestaan kirjoitti: ”Pilottijakson perusteella Tremesta on kehittymässä ehkä paras New Orleansin kuvaus televisiossa koskaan.”
Aiheesta muualla

Yle Areena: Television tiiliskivet / Treme